Nú þarf bara veðrið fyrir gott Fjórðungsmót Bjarni Jónasson framkvæmdastjóri Fjórðungsmóts hestamanna , sem haldið verður á Kaldármelum dagana 3. - 7. júlí næstkomandi , segir að nú þurfi bara gott veður , allt annað sé klárt fyrir gott Fjórðungsmót . 15. júní sl. rann út frestur til skráninga . Bjarni segir félögin ætli að senda alla þá á mótið sem unnið hafi sér þátttökurétt . Þá sáu komnar mjög góðar skráningar í tölt , skeið og stóðhestakeppnina í A - og B flokki , en í þær keppnir er opið til þátttöku fyrir knapa og hesta af öllu landinu . Bjarni á von á því að 400 - 450 hross muni mæta ásamt knöpum og eigendum til keppni og sýninga á Fjórðungsmótið og er það heldur aukning frá mótinu 2009 . Bjarni segir að völlurinn og aðstæður séu hinar bestu á Kaldármelum . „ Eftir smálagfæringar á vellinum í vor var keppt þar fyrir hálfum mánuði og þá voru allir mjög ánægðir með hann . Núna standa yfir lagfæringar á stóðhestabrautinni . Rigningarnar að undanförnu hafa bara verið til bóta en nú er það vonandi búið og við reiknum með góðu veðri , “ segir Bjarni . Hann áætlar að gestir á fjórðungsmótið verði á bilinu 2500 - 3000 eða heldur fleiri en á mótinu fyrir fjórum árum .